  Майя Бывальцева Удмуртиын дышетскисьёс но студентъёс пӧлын сочинениос гожтонъя «Мон – удмурт, мон – туж шудо!» вожвылъяськонлы йылпумъянъёс лэсьтӥзы. Со сярысь «Удмурт Кенеш» огазеяськонлэн пресс-службаез ивортӥз. Оглом 50 пала ужъёс вуизы. Вормисьёс но призёръёс пӧлын 15 мурт шедиз. Соослэсь лыдметсэс  учкыны луоз. Вожвылъяськонэ пыриськисьёс арлыдзыя ньыль группа люкемын вал: 6-7, 8-9, 10-11 классъёсын дышетскисьёс но студентъёс. Радъясьёслэн верамзыя, 8-9 классъёсысь пиналъёслэсь ужъёс ӧз вуэ Вормисьёсты дипломъёсын но кузьымъёсын пусъёзы (нуналэз пумысен кенешо на), устооссэ ужъёсты «Вордскем кыл» журналын поттозы. Конкурс егитъёс пӧлын удмурт кылэз вӧлмытон, дышетскисьёслы творчествоя быгатонлыкъёссэс усьтыны луонлыкъёс кылдытон, 2021-тӥ арын огъяросси переписез ортчытонлы тунсыкъяськонэз пуромытон вылысь радъяськиз. Ватсалом, сочинение гожтонъя «Мон – удмурт! Мон – туж шудо!» огъяросси конкурсэз «Удмурт Кенеш» огазеяськон, Удмурт кун университетысь Удмурт кылосбуръя, финно-угроведения но журналистикая институт, «Вордскем кыл» журнал но Йӧскалык прессалэн юртэз радъязы.  Тодэ вайытом, 12-тӥ инвожоозь Удмуртиын улӥсьёс «Этноблогер года» огъяросси мер премия понна вожвылъяськонэ куриськон келяны быгато.  Тегъёс: Мерлык Ижкар Удмуртия вожвылъяськон пиналъёс удмурткыл  